<classify> Alisema kupitia sanaa hiyo wanamuziki kutoka pembe tofauti za dunia wamekuwa wakikutana kubadilishana uzoefu na kusoma tamaduni za kila upande, jambo ambalo husaidia pia kuzitangaza nchi na tamaduni zao.Alisema hayo katika Chuo cha Muziki Forodhani katika hotuba yake iliyosomwa na Makamu wa Kwanza wa Rais wa Zanzibar, Maalim Seif Sharif Hamad akifungua mkutano wa kimataifa wa siku nne wa muziki kwa Nchi za Jahazi.Dk Shein alisema Zanzibar ikiwa nchi yenye historia ya muziki hasa wa taarab imekuwa ikijifunza kutoka kwa wanamuziki wa nchi nyingi duniani zikiwemo India, Misri na nchi za Afrika kama vile Nigeria, Congo na Comoro, jambo ambalo limeifanya Zanzibar kuwa na uhusiano wa karibu wa kiutamaduni na nchi hizo.Alisema Zanzibar inakusudia kuibua na kuendeleza vipaji vya wanamuziki wachanga na kwamba mkutano huo utatoa fursa kwa wanamuziki wa Zanzibar kujifunza mbinu mbalimbali za muziki zitakazosaidia kukuza vipaji vyao.Aliwataka washiriki kujadili kwa uwazi maudhui ya mkutano huo ili kufikia malengo ya kukuza muziki wa Afrika ambao ni muhimu katika kukuza maelewano miongoni mwa nchi na wananchi wa mataifa hayo kwa ujumla.Alieleza kuwa Zanzibar inajivunia historia ya muziki wa taarab asilia iliyopata umaarufu mkubwa kutokana na mwimbaji wake wa mwanzo marehemu Siti Bin Saad kuanzia miaka ya 1920, hatua ambayo iliwezesha kuibuka kwa muziki wa kisasa wa taarab ambao umekuwa ukipendwa na vijana wengi wa ndani na nje ya nchi.Naye Mkurugenzi wa Chuo cha Muziki Zanzibar, Fatma Kilua alisema kufanyika kwa mkutano huo Zanzibar ni fursa pekee kwa wanamuziki wa Zanzibar kujifunza na kuitangaza katika fani hiyo.Kama chuo tumefarijika sana kuwa mwenyeji wa mkutano huu wa kimataifa ambao utatoa fursa kwa vijana wetu kujifunza mbinu mbalimbali za muziki, alisema Kilua.  <topic>: MICHEZO 